गिरीश कुबेर

गिरीश कुबेर (जन्मदिनांक अज्ञात - हयात) हे मराठी पत्रकार, लेखक आणि संपादक आहेत. ते विशेषतः लोकसत्ताच्या अग्रलेखांसाठी लोकप्रिय आहेत.  

आंतरराष्ट्रीय अर्थकारण, राजकारण हे त्यांचे विशेष अभ्यासाचे विषय आहेत. सन २०१०पासून ते लोकसत्ताचे व्यवस्थापकीय संचालक आहेत. लोकसत्तात येण्यापूर्वी ते इकॉनॉमिक टाईम्समध्ये राजकारण शाखेचे संपादक होते. 

कुबेर हे लोकसत्ताचे संपादक असून इंडियन एक्सप्रेसमध्ये नेहमी लिहितात. ते The Tatas: How a Family Built a Business and a Nation चे लेखक आहेत, ज्याने 2019 मध्ये गजा कॅपिटल बिझनेस बुक प्राइज जिंकला आहे. त्यांनी मराठीत सहा पुस्तकेही लिहिली आहेत. ते मुंबईत राहतात. 

 वाद-विवाद 
 अवकाळी पावसाने झालेल्या नुकसानीची मागणी करणाऱ्या शेतकऱ्यांवर कुबेर यांनी ' बळीराजाची बोगस बोंब हा अग्रलेख १६ डिसेंबर २०१४ रोजी लिहिला, ज्यावर शेतकरी संघटना सह सर्वपक्षीय नेत्यांनी निषेध नोंदवत टीका केली होती. निषेधाचा ठराव संमत झाल्यावर तत्कालीन मुख्यमंत्री देवेंद्र फडणवीस यांनी 'यापुढे अशा प्रकारे लेखन वृत्तपत्रातून होणार नाही याबाबत सूचना केल्या.'
 असंतांचे संत नावाच्या अग्रलेखात कुबेर यांनी मदर तेरेसा यांच्यावर केलेल्या टीकेवर वाद  उफळल्यावर त्यांनी यावर माफी मागत १९ मार्च २०१६ रोजी संबंधित लेख मागे घेतला.
 कुबेर यांच्यावर वाङ्मयचौर्याचे आरोप आहेत.
 'रेनिसान्स स्टेट: द अनरिटन स्टोरी ऑफ द मेकिंग ऑफ महाराष्ट्र’ या पुस्तकात कुबेर यांनी छत्रपती संभाजी राजे आणि महाराणी सोयराबाई यांच्या बद्दल केलेल्या लिखाणाबद्दल त्यांच्यावर शिवसेना, भारतीय जनता पक्ष तसेच संभाजी ब्रिगेड सहित अनेक राजकीय पक्ष आणि संघटनांनी प्रखर टीका केली. राष्ट्रवादी काँग्रेस पक्षाचे नेते अमोल कोल्हे यांनी कुबेर यांना पत्र लिहून संबंधित लिखाण मागे घेण्याची मागणी केली. तर शिवाजी महाराजांचे वंशज संभाजी छत्रपती यांनी 'या पुस्तकावर देशात आणि राज्यात बंदी घालावी' अशी राज्य सरकार  कडे मागणी करत कुबेर यांना 'महाराष्ट्रात फिरु देणार नाही' असा इशारा देखील दिला. याशिवाय संभाजी ब्रिगेड या संघटनेने त्यांच्यावर शाई फेक देखील केली. या प्रकरणी राजे शिवराय प्रतिष्ठानचे अध्यक्ष आणि भाजपा युवा मोर्चाचे महेश पवळे यांनी कुबेर यांच्या विरोधात २६ मे २०२१ रोजी वारजे पोलीस ठाण्यात तक्रार देखील दाखल केली.

 प्रकाशित साहित्य 
 शीर्षक  प्रकाशन  प्रकाशन दिनांक (इ.स.)  भाषा  साहित्यप्रकार अधर्मयुद्ध  राजहंस प्रकाशन   मराठी  ललितेतर एका तेलियाने  राजहंस प्रकाशन  डिसेंबर, इ.स. २००८  मराठी  ललितेतर टाटायन राजहंस प्रकाशन  जानेवारी इस २०१५ मराठी  ललितेतर युद्ध जिवांचे  राजहंस प्रकाशन  ऑगस्ट, इ.स. २०१०  मराठी  ललितेतर हा तेल नावाचा इतिहास आहे  राजहंस प्रकाशन  जून, इ.स. २००६  मराठी  ललितेतरपुतिन: महासत्तेच्या इतिहासाचे अस्वस्थ वर्तमान राजहंस प्रकाशन  २०१७मराठी ललितेतर

पुरस्कार
 मारवाडी फाऊंडेशनचा प्रबोधनकार ठाकरे समाज प्रबोधन पुरस्कार (२५-११-२०१७)

 संदर्भ 

वर्ग:मराठी पत्रकार
वर्ग:मराठी लेखक
वर्ग:आंतरराष्ट्रीय प्रश्नांचे अभ्यासक  
वर्ग:मराठी संपादक